Auguste Rodin – Store norske leksikon
Store norske leksikon
Logg inn
Veggmasker. Av Auguste Rodin foto: 9jules9. CC BY SA 2.0
Auguste Rodin
Brødsmulesti
Store norske leksikon
Kunst og estetikk
Bildende kunst
Kunsthistorie
Skulptur og mosaikk i nyere tid
Innhold
Artikkelstart
Et utvalg verker
Portrettbyster
Les mer i Store norske leksikon
Litteratur
Skrevet av
Stephan Tschudi-Madsen
Faktaboks
Auguste Rodin
Født François-Auguste-René Rodin
Uttale
rådˈɛ
Født
12. november 1840, Paris, Frankrike
Død
17. november 1917, Meudon, Frankrike
Rodins berømte skulptur Tenkeren. Modellen ble laget i 1880.
Tenkeren
Av National Gallery Of Art, Washington Dc.
Lisens: Begrenset gjenbruk
Auguste Rodin utførte skulpturen Danaïde i 1885. Denne kopien, som tilhører Nasjonalmuseet, ble utført i Norge ved støperiet til Ernst Poleszynski i 1911.
Danaïde
Av Nasjonalmuseet/Bjørgli, Annar.
Lisens:
Skulpturen Iris har en for sin tid overraskende råhet. Samtidig har den tydelige likheter med antikkens skulpturtradisjoner.
Iris
Av Nasjonalmuseet/Høstland, Børre.
Lisens:
Auguste Rodin var en fransk billedhugger og den fremste representant for impresjonismen i skulpturen. Han var elev av blant andre Antoine Louis Barye og studerte også antikken. Foto fra 1891.
Auguste Rodin
Av Nadar.
Lisens: Falt i det fri (Public domain)
Artikkelstart
Auguste Rodin var en fransk billedhugger og den fremste representant for impresjonismen i skulpturen. Han var elev av blant andre Antoine Louis Barye og studerte også antikken.
I 1864 skapte han sitt første betydelige verk, Mannen med den brukne nese. Rodin arbeidet så for byen Sèvres i 1864–1871, og i Belgia i 1871–1877, der han arbeidet med børsdekorasjonene i Brussel. Hovedverket fra denne tiden er Bronsealderen (1876). Den ble utført i Belgia og ble mistenkt for å være en naturavstøpning. I Bronsealderen (kjøpt til Luxembourgmuseet i 1880, replikk i Teaterparken, Bergen), og den omtrent samtidige Johannes døperen, finner man et tema som han skulle arbeide med resten av livet, det kraftfylte bevegelsesmotivet som hemmes og begrenses av motvirkende krefter innen et skulpturalt rom. Hans portrettbyster begynte nå også å vekke oppsikt.
Rodins senere arbeider spenner over alle områder. I 1890-årene begynte han å la figurene delvis flyte i ett med marmoret, eller han løste dem bare delvis ut av bakgrunnen. Nevnes kan de fantasifulle diktermonumentene over Victor Hugo (1886–1897) og Honoré de Balzac (1892–1897), som begge vakte kraftig motstand, videre grupper som Kysset (1886) og Borgerne fra Calais (1886). En av figurene i denne gruppen, Mannen med nøkkelen, ble gitt som gave til Oslo fra maleren Fritz Thaulow og oppsatt ved Solli plass i 1902.
Et arbeid som opptok Rodin i mange år var Helvetesporten, en gigantisk port fylt av relieffer og kronet av tre figurer med hovedfiguren Tenkeren. Dette livsverket, som han arbeidet på fra 1880 til sin død, bygger på Dantes inferno-fremstilling og var egentlig tenkt som hovedinngang til Musée des Arts décoratifs. Porten viser Michelangelos innflytelse, og flere figurer har direkte sammenheng med Det sixtinske kapell.
I Rodins siste periode vek de tidligere visjonært-symbolske fremstillingene for en roligere og mildere holdning. I boken Les Cathédrales de France (1914) kommer hans beundring for gotikken til syne.
Rodin skapte også fine tegninger, akvareller og raderinger. Hans synspunkter om kunst er samlet i L'Art: entretiens réunis par Paul Gsell (1911). Hans verker er samlet i «Musée Rodin», Hôtel Biron, Paris, og i atelieret i Meudon.
I samlingene til Nasjonalmuseet er det tre Rodin-skulpturer; Tenkeren (1880), Danaïde (1885) og Iris (1890–1891).
Et utvalg verker
Verk
År
Materiale
Mannen med den brukne nese
1863
Bronse
Bronsealderen
1876
Bronse
Døperen Johannes
1876
Bronse
Helvetesporten
1880–1917
Bronse
Tenkeren
1880
Bronse
Adam
1880
Bronse
Eva
1881
Bronse, marmor og kalkstein
Ugolino
1882
Bronse
Den evige vår
1884
Danaïde
1885
Marmor, bronse
Tanken
1886
Marmor
Kysset
1886
Marmor
Borgerne i Calais
1884–1886
Bronse
Den fortapte sønn
1885–1887
Bronse
Victor Hugo-monumentet
1886–1909
Bronse og marmor
Det evige idol
1889
Marmor
Bastien-Lepage-statuen
1889
Bronse
Claude Lorrain-statuen
1889–92
Iris
1890–1891
Bronse
Orfevs og Evrydike
1893
Marmor
Honoré de Balzac
1891–1897
Bronse
Pan og nymfe
1898
Marmor
Danseren Nijinskij
1912
Bronse
Portrettbyster
Victor Hugo, 1883
Jules Dalou, 1883
Henri de Rochefort, 1884
William Ernest Henley, 1885
Camille Claudel, 1885
Puvis de Chavannes, 1891 og 1910
Alexandre Falguière, 1897
Bernard Shaw, 1906
Gustav Mahler, 1909
Georges Clemenceau, 1911
Les mer i Store norske leksikon
impresjonismen
skulptur
Litteratur
Laurent, Monique: Rodin, 1990
Descharnes, Robert & , Jean-Francois Chabrun: Auguste Rodin, 1967
Eggum, Arne: Rodin og Norge, 1998
Bærum februar 1998. "Den store skygge", en bronsefigur av Rodin på Høvikodden.
Den store skygge, en bronsefigur
Av Auguste Rodin/NTB Scanpix/Ørn E. Borgen.
Lisens: Begrenset gjenbruk
Auguste Rodin. Honoré de Balzac. Statue på Père-Lachaise-kirkegården, Paris. Ferdig 1897.
Honoré de Balzac
Av Auguste Rodin.
Lisens: Begrenset gjenbruk
Det evige idol, 1889. Rodin-museet, Paris.
Det evige idol
Av Auguste Rodin.
Lisens: Begrenset gjenbruk
Guds hånd, 1898. Rodin-museet, Paris.
Guds hånd
Av Auguste Rodin.
Lisens: Begrenset gjenbruk
Mannen med nøkkelen, en av figurene i gruppen Borgerne fra Calais, Bronsegruppe av Rodin fra 1884–88. Musée Auguste Rodin, Paris.
Bronseskulptur
Av Auguste Rodin.
Lisens: Begrenset gjenbruk
Artikkelinfo
Skrevet av:
Stephan Tschudi-Madsen
Sist oppdatert:
20. november 2020, se alle endringer
begrenset gjenbruk. Sitere eller gjenbruke?
Vil du sitere denne artikkelen? Kopier denne teksten og lim den inn i litteraturlisten din: Tschudi-Madsen, Stephan: Auguste Rodin i Store norske leksikon på snl.no. Hentet fra https://snl.no/Auguste_Rodin
Bidra
Foreslå endringer i artikkelen
Foreslå bilder til artikkelen
Kommenter eller still spørsmål
Kommentarer
Kommentaren din publiseres her. Fagansvarlig eller redaktør svarer når de kan.
Du må være logget inn for å kommentere.
Logg inn eller registrer deg
Vi mangler fagansvarlig for Skulptur og mosaikk i nyere tid
Vil du bli fagansvarlig? Ta kontakt
Sist oppdatert
brunsj: oppdatert av Arnt Steffensen for rundt 3 timer siden
trollurt: oppdatert av John Magne Grindeland (NTNU) for rundt 3 timer siden
mellomtrollurt: oppdatert av John Magne Grindeland (NTNU) for rundt 3 timer siden
trollurt: bilde publisert av John Magne Grindeland (NTNU) for rundt 3 timer siden
Se all aktivitet
Vil du skrive eller endre artikler?
Logg inn eller registrer deg
Om Store norske leksikon
Store norske leksikon er et gratis og fritt tilgjengelig oppslagsverk skrevet av fagfolk på bokmål og nynorsk. Med opptil 3,4 millioner brukere i måneden og 600 000 leste artikler hver dag er leksikonet Norges største nettsted for forskningsformidling. Leksikonet er eid av de norske universitetene og flere ideelle stiftelser/organisasjoner.
Om Store norske leksikon
Hvem lager leksikonet?
Slik skriver du leksikonartikler
Kontakt oss!
Personvernerklæring
Informasjonskapsler
Store norske leksikon er eid av de norske universitetene og flere andre ideelle organisasjoner:
Ansvarlig redaktør: Erik Bolstad
Store norske leksikon © 2020